Batswadi, mohlala wa lona wa ho ba le tumelo ke wa bohlokwa. Bana ba sheba seo o se etsang, mme seo se a ba susumetsa. Ka hoo, batswadi, tswelang pele ho ikaha tumelong. Etsang hore bana ba lona ba bone hore Jehova ke wa sebele ho lona. Ha banyalani ba bang ba Bermuda ba na le mathata, ba rapela hammoho le bana ba bona ho kopa tataiso ya Jehova, mme ba kgothalletsa bana hore ba rapele le ha ba le bang. Ba re: “Re boetse re bolella moradi wa rona e moholo hore a tshepe Jehova ka ho feletseng, mme a phathahane tshebeletsong ya Mmuso le hore a se ke a tshwenyeha haholo. Ha a bona dintho di raroloha, o a hlokomela hore Jehova o a re thusa. Sena se matlafaditse tumelo ya hae le ho etsa hore a tshepe Bibele le ho feta.” Bonneteng, bana ba lokela ho haha tumelo ya bona. Lona batswadi, le ka lema le ho nwesetsa. Empa ke Modimo feela ya medisang. (1 Bakor. 3:6) Ka hoo, mo kopeng hore a le fe moya wa hae, mme le ikitlaelletse ho ruta bana ba lona, ka ha ha le etsa jwalo, Jehova o tla le hlohonolofatsa ka ho enneng.—Baef. 6:4. w16.09 5:16-18